
Acasa » Actualitate > Lovituri de stat si amenintari, culisele razboiului intre americani si chinezi pentru... 


China desfasoara 0 campanie in culise pentru a gasi un loc pentru o baza navala pe 
Coasta de Vest a Africii, iar de mai bine de doi ani Statele Unite depun eforturi 
pentru a preveni acest lucru, potrivit Wall Street Journal (WSJ). citand oficialii 
americani. 


Potrivit interlocutorilor, deocamdata SUA castiga aceasta batalie. 


De fiecare data cand chinezii incep sa se intereseze de treburile unei tari africane de 
coasta, suntem ingrijorati”, a spus unul din oficialii americani. 

De exemplu, in august 2023, Ali Bongo, pe atunci presedintele Gabonului, i-a promis in 
secret liderului chinez Xi Jinping ca va permite construirea unei baze militare la ocean. 
Presedintele insusi i-a spus unui oficial de la Casa Alba despre asta. Dupa aceasta, John 
Finer, consilier adjunct pentru securitate nationala al presedintelui american, l-a contactat 
pe presedintele Gabonului. El a subliniat ca Statele Unite considera Oceanul Atlantic ca fiind 
frontul sdu strategic si considera prezenta militara permanenta chineza acolo, si in special 


baza navala, ca pe o amenintare serioasa la adresa securitatii americane. 


La cateva saptamani dupa conversatia lor, presedintele Gabonului a fost rasturnat de 
propria sa garda, iar Statele Unite au fost nevoite sa o ia de la capat, convingandu-| pe noul 
lider al juntei sa respinga propunerile chineze. 


Lovitura de stat a avut loc la cateva ore dupa ce autoritatile au anuntat victoria lui Bongo la 
alegeri, care urma sa inceapa al treilea mandat prezidential. Familia Bongo conduce Gabon 
din 1967. Presedinte interimar a fost numit seful Garzii Republicane, generalul Brice Oligui 

Nguema. La o intalnire cu reprezentantii SUA, el a asigurat ca a inteles preocuparile lor; 

,Exista o tensiune aici intre modul in care ne sustinem fara echivoc valorile democratice si 
modul in care ne continuam pragmatic relatia bilaterala, care are 0 componenta de 
securitate”, a explicat un inalt oficial al Pentagonului. 


China are in prezent un singur port naval in Africa - in Djibouti, Somalia. Facilitatea este 
capabila sa gazduiasca portavioane sau submarine nucleare si este aproape de cea mai 
mare baza americana din Africa, Camp Lemonnier. 

Pana la sfarsitul anului 2023, China a crescut drastic numarul de porturi pe care le detine la 
105 in 50 de tari. Multe dintre ele sunt situate de-a lungul celor mai strategice cai maritime 
din lume. Extinderea retelei portuare ,,depdaseste consideratiile pur comerciale”, au spus 
oficialii americani intervievati de Washington Post. 


